***№51 гимназияның 2022-2023 оқу жылындағы***

***тәрбие жұмысының сараптамалық талдауы***

**Тәрбие жұмысының мақсат міндеттері:**

**Мақсаты:** **«Оқушылардың жалпы азаматтық және рухани, құндылықтарын дамытуда тәрбиенің технологияларын пайдалана отырып, ақпараттық мәдениеті дамыған жан - жақты тұлға тәрбиелеу»**

**Міндеттері:**

* **Жаhандану қоғамында өмір сүруге қабілетті, ұлттық құндылықтарды меңгерген азамат болып дамуына ықпал ету.**
* **Рухани адамгершілік сезімі мол, мейірімді, иманды, кешірмшіл тұлға болып қалыптаусына ықпал ету;**
* **Әр тұлғаның саналы қарым-қатынас мәдениетінің, көшбасшылық қасиеттерінің дамуына ықпал ету;**
* **Салауатты өмір салтын ұстануға үйрету және заманауи қоғамда ұялы телефонды, ақпараттық технологияларды пайдалана білу мәдениетінің дамуына ықпал ету.**

**Тәрбиенің негізгі мазмұнын жаңартудың басым бағыттары**

«Рухани жаңғыру» бағдарламасының әр бағыты қоғамдық сананы жаңғыртудың барлық негізгі бағыттарын ескере отырып жүзеге асырылады.

* **Жаңа қазақстандық патриотизм мен азаматтыққа тәрбиелеу, құқықтық тәрбиелеу.**

**Мақсаты*:***патриот пен азаматтың Отанға ұтымды және эмоционалды қатынасы, мемлекеттің және қоғамның заңдарын ұғыну мен сақтау, саяси, құқықтық және сыбайлас жемқорлыққа қарсы заңсыздыққа қарсы тұру, баланың және жасөспірім ортасындағы зорлық-зомбылыққа қарсы тұруға дайын ұлтжанды азамат қалыптастыру.

«Рухани жаңғыру» бағдарламасы аясында белсенді азаматтық ұстанымы және ортақ ұлы ұлтқа қатысы бар патриот тәрбиелеу мақсаты болып табылатын «Отаным – тағдырым» (патриоттық), «Атамекен» шағын бағдарламасында берілген бағытқа лайық қарастырған жөн.

* **Рухани-танымдық тәрбие.**

**Мақсаты:** адамның рухани, моральдық-этикалық қағидаттарын, оның адамгершілік құндылықтарына және қазақстандық қоғамның әдет-ғұрыптарына сәйкес келетін рухани-адамгершілік қасиеттері мен көзқарастарын жандандыру туралы «Рухани жаңғырудың» құндылық негіздерін терең түсінуді қалыптастыру.

«Рухани жаңғыру» бағдарламасы аясында «Рухани қазына» берілген бағыттардағы шағын бағдарламаға сәйкес қарастырылуы керек, «Жақсы кітап – жан азығы» жобасының мақсаты: туған өлкенің тарихы, мәдениеті және дәстүріне деген құрметі мен қызығушылығын ояту.

**Ұлттық тәрбие.**

**Мақсаты:** тұлғаны жалпы адамзаттық және ұлттық құндылықтарға бағыттау, туған және мемлекеттік тілге, қазақ халқының мәдениетіне, этносына және Қазақстан Республикасындағы этникалық топтарға құрмет көрсету.

«Рухани жаңғыру» бағдарламасы аясында аталған бағытқа сәйкес «Өлкетану» (өлкелік) «Тәрбие және білім», «Рухани Қазына» ішкі бағдарламаның базалық бағытын қарастырған жөн.

**Отбасылық тәрбие.**

**Мақсаты:** ата-аналарды тәрбиелеу, олардың психологиялық-педагогикалық біліктілігін көтеру және балаларды тәрбиелеу бойынша жауапкершіліктерін арттыру.

«Рухани жаңғыру» бағдарламасы аясында аталған бағытқа сәйкесінше «Отбасы әлемі» жобасын қарастырған жөн.

**Еңбек, экономикалық және экологиялық тәрбие.**

**Мақсаты:** кәсіби өзін-өзі анықтауға, адамның экономикалық ой-өрісін және экологиялық мәдениетін дамытуға деген саналы қатынасты қалыптастыру.

«Рухани жаңғыру» бағдарламасы аясында аталған бағытқа сәйкесінше «Саналы азамат» базалық бағытты қарастыру керек.

**Көпмәдениетті және көркем-эстетикалық тәрбие.**

**Мақсаты:** жалпы мәдени мінез-құлық дағдыларын қалыптастыру, тұлғаның тәрбиеге дайындығын дамыту, меңгеру, өнердегі эстетикалық нысандардың бағасы, білім беру ұйымдарында көпмәдениетті ортаны құру.

«Рухани жаңғыру» бағдарламасы шеңберінде аталған бағытқа сәйкес «Қазіргі кездегі қазақ мәдениеті» атты арнайы жобасында қарастыру.

**Зияткерлік тәрбие, ақпараттық мәдениетті тәрбиелеу.**

**Мақсаты:** әр адамның интеллектуалды мүмкіндіктерін, көшбасшылық қабілеті мен дарындылығын, сондай-ақ ақпараттық мәдениетінің дамуын қамтамасыз ететін мотивациялық кеңістікті қалыптастыру.

«Рухани Жаңғыру» бағдарламасының қоғамдық санасын жаңғыртудың барлық негізгі бағыттарын ескере отырып жүзеге асырылады.

**Дене тәрбиесі, салауатты өмір салты.**

**Мақсаты**: салауатты өмір салты дағдыларын табысты қалыптастыру, дене және психологиялық денсаулықты сақтау, денсаулыққа зиян келтіретін факторларды анықтай білу үшін кеңістік құру.

Аталған бағытқа сәйкес «Рухани жаңғыру» бағдарламасы аясында «Саналы азамат» базалық бағытын қарастыру қажет.

**«Рухани жаңғыру» бағдарламасын іске асыру жағдайында білім беру ұйымдарындағы тәрбиенің**

**тұжырымдамалық негіздерінен күтілетін нәтижелері**

«Рухани жаңғыру» бағдарламасы бойынша жас қазақстандықтарды тәрбиелеудің Тұжырымдамалық негіздері төмендегідей мәселелерді қамтамасыз етуі тиіс:

* бала құқықтары туралы Конвенцияға және балалардың құқықтары мен заңды мүдделерін қорғау бойынша ҚР қолданыстағы заңнамасына сәйкес балалар мен жастардың азаматтық қоғамының, жас қазақстандықтардың қоғам мен мемлекет өміріндегі қоғамдық қозғалысының рөлі мен жауапкершілігін арттыру;
* балалар мен жастардың қазақстандық патриотизмінің, жауапкершілікті азаматтық сана-сезімінің, құқықтық және сыбайлас жемқорлыққа қарсы мәдениетінің, толеранттылық пен тұлғаның тұрақты әлеуметтік маңызды қасиеттерінің қалыптасу деңгейінің өсуі;
* жалпыадамзаттық және ұлттық құндылықтардың мәдениет негіздері, ана тілі мен мемлекеттік тілді және этномәдениетті құрметтеу;
* тұлғаның рухани-адамгершілік қасиеттерін дамытуда білім беру мазмұнының тәрбиелік әлеуетін күшейту;
* балаларды тәрбиелеуде ата-аналардың психологиялық-педагогикалық құзыреттілігі мен жауапкершілігін арттыру, жастарды салауатты отбасын құруға дайындау, отбасы институтын нығайтуға саналы түрде қатысу;
* әлеуметтік маңызы бар отбасылық, балалар және ата-аналар бастамаларын, балалар қоғамдық бірлестіктерінің қызметін дамыту және қолдау;
* **2022-2023 оқу жылындағы жүргізілетін жобалар:**
* «Дебат» қозғалысы;
* «Оқуға құштар мектеп»
* «Отбасы-мектеп»
* «Құқықтық сана – қауымға пана»;
* «Дәстүр мен ғұрып»;
* «Еңбек – елдің мұраты»;
* «Үнем – қоғам қуат»;
* «Ерте жастан басталатын экологиялық мәдениет»;
* «Қоғамға қызмет»;
* «Музей сабақтары»;
* «Театр сабақтары» жобасы.
* **2022-2023 оқу жылындағы мерейтойлық күнтізбелік күндер:**
* *Қазақстан мемлекеттік рәміздер күніне* ***30*** *жыл;*
* *Роза Бағлановаға 100 жыл****;***
* *М.Мәметоваға 100 жыл****;***
* *Әзілхан Нұршайықовқа 100жыл****;***
* *Талғат Бигелдиновқа 100 жыл****;***
* *Қ.Р Қарулы күштерінің құрылғанына 30 жыл****;***
* *Шара Жиенқұлова 110 жыл****;***
* *Д. Қонаев 110 жыл****;***
* *Қазақтың ханы Кенесарының туғанына 220 жыл****;***
* *Мұхтар Әуезовтың туғанына 125 жыл*

***2022-2023 оқу жылындағы тәрбие жұмысының сарапатамалық талдауы***

Тәрбие жұмысы Білім және ғылым Министрінің **2019 жылғы 15 сәуірдегі № 145** бұйрығымен бекітілген «Рухани жаңғыру» бағдарламасын іске асыру жағдайындағы тәрбиенің тұжырымдамалық негіздерін, Ақтөбе облысының білім басқармасының **2019 жылғы 15 тамыз** **№ 252 бұйрығы**н негізге ала отырып гимназияның тәрбие жұмысының жоспары құрылып, әр бағыттар бойынша жүйелі жұмыстар жүргізілді.

***Гимназияның тәрбие жұмысының проблемасы***: Оқушыларды оқыту мен тәрбиелеудің жаңаша әдіс - тәсілдерінің тиімділігін арттыра отырып, заман талабына сай оқушының қарым-қатынас мәдениетінің және алған білім тәрбиесін өмірде пайдалана білу дағдысын қалыптастыру.

***Мақсаты:***

Жаңартылған білім аясында педагогтардың кәсіби шеберлігін пайдалану арқылы оқушылардың қажеттілігін ескере отырып, өмірге бейімделулеріне ықпал ету және шынайы өмірге жеке тұлға ретінде дайындау.

**Міндеттері:**

* жаһандану қоғамында өмір сүруге қабілетті ұлттық құндылықтарды меңгерген азамат болып дамуына ықпал ету;
* күнделікті оқушы мен мұғалім, оқушы мен оқушы арасындағы мәдени қарым-қатынасты арттыруға ықпал ету;
* оқушылардың жас ерекшеліктері мен ерекше қабілеттерін ескере отырып, оқушылардың тәрбиелі, рухани сезімі мол, мейірімді, иманды, қайырымды, кешірімді тұлға болып қалыптасуына ықпал ету;

- оқушының тәрбиелік деңгейін арттыруда мұғалім, ата – ана, оқушы арасындағы байланысты нығайту;

- салауаттылыққа құштар болуға және ақпараттық технологиялық мәдениетін қалыптастыруға ықпал ету;

***1. Қазақстандық патриотизм және азаматтық тәрбие, құқықтық тәрбие.***

Жаңа қоғамда өмір сүруге қабілетті құқықтық саналы, сыбайлас жемқорлыққа қарсы мәдениеті қалыптасқан, елін, жерін, тілін қастерлей алатын патриот азамат тәрбиелеу мақсатында төмендегідей шаралар ұйымдастырылып өткізілді:

1-қыркүйекте «Білімге ұмтылу,еңбексүйгіштік және патриотизм» 1 кластарға арналаған салтанатты жиын, 2-11кластар «Білімге ұмтылу,еңбексүйгіштік және патриотизм» тақырыбында класс сағаттары өткізілді.Мемлекет басшысы К.К.Тоқаевтың 2022 жылдың 1-қыркүйегінде өткен «Әділетті мемлекет.Біртұтас ұлт.Берекелі қоғам» атты Қазақстан халқына жолдауымен 9-11класс оқушылары таныстырылды. «Құқықтық мәдениет» жобасы аясында құқық бұзушылықтың алдын алу кеңесінің отырысы өткізілді.

«Құқықтық сана - қауымға пана» Республикалық жоба аясында «Парламент» өзін-өзі басқару ұйымының жетекшілерінің ұйымдстырылуымен «Жасөспірімдер арасында зиянды заттарды қолданудың алдын алу» тақырыбында Ақтөбе облысы полиция департаменті есірткі қылмысына қарсы іс-қимыл басқармасының бөлім бастығы полиция полковнигі Асқаров А.К мен кездесу, 6 класс оқушылар арасында «Құқықтық сауаттылық- заман талабы» сайыс сабағы, «Адалдықты мұра етіп, әділдікті үндейік» халалық дебат турнирі, «Қызым саған айтарым бар» 7 класс қыз балаларының қатысуымен қыздар жиналысы, 1 кластар арасында «Әдептілік әліппесі» танымдық сағаттары өткізілді.

ҚР Тәуелсіздік күніне орай «Тәуелсіздік-кемел келешектің кілті» атты мерекелік кеш ұйымдастырылды.Тарих бірлестігінің ұйымдастыруымен «Кемеңгер қоғам қайраткерінің тағылымы» А.Байтұрсынұлының 150 жылдығына арналған шара, ақын өмірін оқушыларға үлгі ете отырып, өз елін сүюге, патриоттық сезімдерін ояту мақсатында ұйымдастырылған шара жоғары деңгейде өткізілді. «Ауғанстанның асуында от кешкендер» ардагерлермен кездесу өткізілді. 7 мамыр Отан қорғаушылар күніне орай 6 кластар арасында «Жігіт сұлтаны-2023» байқауы өткізілді. 2022-2023 оқу жылына құқықтық тәрбие мен құқықбұзушылықтың алдын-алу кеңесінің жоспары құрылып, жоспардағы шаралар уақытылы ұйымдастырылды. Гимназия бойынша оқушылар арасындағы құқық бұзушылықтың алдын-алу жұмысының тізбегі жасалынды, сол тізбек негізінде класс жетекшілер өз кластарындағы оқушылармен жеке жұмыстар жүргізді. Құқық бұзушылықтың алдын алу жұмыстарының нәтижесінде соңғы үш жылда қылмыс жасаған оқушылар тіркелген жоқАқтөбе қаласы Сазды ішкі істер бөлімінің жасөспірімдер ісі жөніндегі инспекторымен бірігіп, «Абайлап жүр, балақай» «Жол қозғалысының жас инспекторларының» жұмыстары жүргізілді.

Оқушылардың құқықтық сауаттылығы мен құқықтық санасынының деңгейін арттыру, құқықтық мінез-құлық дағдыларын қалыптасыру мақсатында **"Құқықтық сана-қоғамға пана» жобасы** аясында бастауыш кластар арасында « 5-8 кластар арасында «Құқықбұзушылықтың алдын алу жолдары», «Бала құқығы-адам құқығы» тақырыбында класс сағаттары өткізілді. 11 класс оқушыларымен «Қоғамдық ортада өз құқығыңызды білесіз бе?» дөңгелек үстел, ата-аналармен «Құқықбұзушылық кезіндегі ата-ана жауапкершілігі» тақырыптары талданып, әңгіме-сұхбат, кездесулер өткізілді. Гимназия инспекторы мен полиция қызметкерлерінің қатысуымен дәрістер оқылды. Кәмелетке толмағандар арасында құқықбұзушылық пен қылмыстың алдын алу мақсатында қоғамдық ұйым ата-аналар университетінің кластар бойынша мүшелері және әкелер кеңесінің мүшелері, тәртіп сақшылар отрядының мүшелері бірлесіп түнгі рейдтер ұйымдастырды.  
 Ұлы Жеңіс күніне орай 1-11 кластарда «Ер мен Жердің жеңісі» тақырыбында класс сағаттары, 1-мамыр – Халықаралық Ынтымақтастық күніне орай 5-кластар арасында «Әрқашан күн сөнбесін» тақырыбында асфальтқа сурет салу, бастауыш кластар бойынша «Ынтымақ-достық кепілі» тәрбие сағаттары, 7-10 кластарда бірлік сағаттары өткізілді.

***Құқық бұзушылықтың алдын-алу жұмыстарының үш жылдық салыстырма талдауы***

|  |  |  |  |
| --- | --- | --- | --- |
| **Атаулары** | **2020-2021** | **2021-2022** | **2022-2023** |
| **1.Гимназия бойынша «Тәуекел» топқа тіркелгендер** | 5 | 3 | 5 |
| **2.Гимназияішілік тіркеуге алынғандар** | 1 | 0 |  |
| **3.Ақтөбе қаласы Сазды ІБ КТИ-дегі тіркеудегілер** | - | - | - |
| **4. «Сәтсіз отбасы» тіркеудегілер** | - | - | 1 |
| **5.Қылмыстық жауапкершілікке тартылғандар** | - | - | - |

**Жетістіктер:** Қазақстандық патриотизм және азаматтық тәрбие, құқықтық тәрбие бағыты бойынша ұйымдастырылған шараларда 1,4,5,10 кластар жоғары деңгейде өткізілді

**Кемшіліктер:** Шаралар барысында кемшіліктерде кездесіп отырды. «Туған елге тағзым» жалпы республикалық экспедициясын жалғастыру мақсатында құрылған шаралар өткізілмеді.

**2**. ***Рухани-танымдық адамгершілік тәрбие***

Білім алушылардың рухани-адамгершілік құндылықтар жүйесін қалыптастыра отырып, кітап оқуға деген қызығушылықтарын арттыру және оқу сауаттылығын қалыптастыру, жетілдіру мақсатында **«Оқуға құштар мектеп-оқуға құштар ұлт» жобасы** жұмыстар ұйымдастырылды.Жақсы істің жемісті болуы оның жүйелі жүзеге асырылуымен «Мектепке жол» дәстүрлі жалпыреспубликалық қайырымдылық акциясы қамқорлық шаралары жасалынды. Қарттар күніне орай «Қарты бар ел-қазыналы ел» тақырыбында мерекелік концерті өткізілді. «Оқуға құштар мектеп» жобасы аясында Ахмет Байтұрсынұлының 150 жылдығына орай «Ұлттың ұлы ұстазы», «Абайдың Толық адам тағылымы » танымдық сағаттары ұйымдастырылды. «М.Мақатаев- Қазақ поэзиясының Хан Тәңірі әдеби музыкалық кеш өткізілді. 1-наурыз алғыс айту күніне орай «Барша жанға мейірім-шапағаты төгілсін» видео челленджі өтті.

***«Оқуға құштар мектеп» жобасы*** аясында ұйымдастырылған табиғат аясында суреттер салып, эссе жазу, өлеңдер оқылып, ертегілер еліне саяхат жасады. «Оқы және өзгеге сыйла» кітап көрмесі ұйымдастырылып, оқушылар бір-бірімен оқыған кітаптарымен алмасты. Гимназияда көп балалы және аз қамтылған балалар мектеп асханасынан тегін тамақтанды. 2022 жылдың 14 желтоқсанында «Жүрегіңнен мейірім сыйла!» қайырымдылық акциясы аясында 10 класс оқушылары өздерінің игі істерінің ізін сәбилерге қуаныш сыйлаумен жалғастырды. Гимназия ұстаздары, оқушылар және ата-аналар қауымдастығы бірлесіп «Үміт» сәбилер үйіне, сонымен қатар «Жайна» ерекше балалар мектебіне барып қайтты. Бұл ізгі қадам- ата-ананың қамқорлығынсыз қалған қамкөңіл балақайлар мен ерекше балаларға үміт отын жаққан шуақты күн ретінде есте қалмақ. Сонымен қатар, 6 кластар аралығында қайырымдылық жәрмеңкесі ұйымдастырылды. Жәрменкенің мақсаты: Оқушылардың мейірімділік, қайырымдылық құндылықтары туралы, қайырымды адам туралы түсініктерін кеңейту және көмекке мұқтаж отбасы оқушыларына қолдау көрсету. Жәрмеңкеге барлық 6-сыныптар толық қатысты. Оқушылар, сынып жетекшілер, ата-аналар белсенділік танытты. Оқушылардың бойынан қайырымдылық, көмек көрсету, белсенділік, ұйымдастырушылық қабілеттері байқалды. Жәрмеңкеден барлығы 91 775 (тоқсан бір мың жеті жүз жетпіс бес) тг. ақшалай қаржы түсті. Қаражатты көмекке мұқтаж отбасы оқушыларына жұмсалды.

1.Қадыр Санжарға 18 000 тг. қысқы етік берілді.

2.Сәдібек Ақеркеге 21 600 тг. қысқы күртеше берілді.

3.Тельман Жанерке мен Қазбаева Аружанға 15 000 тг. кроссовкасы мен екі аяқ киім, екі ақ голготки алынып берілді.

4. Азамат Дінисламға 15 000 тг. қысқы күртешеге берілді.

14 864 тг. 10 оқушыға жаңа жылдық сыйлық алынды. Барлығы 84 464 тг. жұмсалды.

**Жетістіктер**: «Оқуға құштар мектеп-оқуға құштар ұлт» жобасы жұмыстар жоғары деңгейде ұйымдастырылды.

Биылғы оқу жылында ЖББ қорынан АСП алатын және аз қамтылған отбасы тіркеуінде тұрған оқушылардың барлығы киім – кешекпен қамтылды.

**Кемшіліктер:** Оқушылардың әлеуметтік жағдайын жақсарту мақсатында демеушілердің әлі де аз тартылуы. Класс жетекшілердің өз кластарындағы оқушылардың жағдайын ерекше назарда ұстап, қайырымдылық акцияларына кәсіпкер ата-аналарды тарту жолдарын қарастыру.

***3.Ұлттық тәрбие***

Ұлттық бірегейлікті сақтауда қанымызға сіңіп, тұрмысымызға айналған салт-дәстүрдің маңызы жоғары. Рухани құндылықтардың ұрпақтан-ұрпаққа ауысып, сабақтасуы мәңгілік ел болудың негізгін қалыптастыру.«Рухани жаңғыру» бағдарламасының аясында **«Дәстүр мен ғұрып» арнайы жобасы** жүзеге асырылды. Осы бағытта мектебімізде жұмыстар қарқынды жүргізілді. Дәстүр ғұрып» жобасы аясында «Шеберлер қаласы: ата-бабаларымыздың мұрасын сақтаймыз және көбейтеміз», «Ата-баба дәстүрі-ұрпаққа өнеге» тақырыбында танымдық сағаттары ұйымдастырылды. Дене шынықтыру пәні бірлестігінің ұйымдастыруымен ұлттық ойындарды насихаттау мақсатында «Жігерлі ұлт» ұлттық ойындар эстафетасы өткізілді. Өткізілген шаралардан бейнероликтер жасалынып, жарияланды. Осы ұмытылып бара жатқан салт – дәстүрлердің барлығы жан – жақты атқарылып, оқушы бойына жүйелі түрде жеткізілді. Туған ана тілін сүйіп, тілді құрметтеуге, сүюге баулу мақсатында «Тілім менің – тірегім» тақырыбында 4 кластардың ұйымдастырылуымен мерекелік шара өткізілді.

Қазақ халқының жаңа жылы қарсаңында бастауыш кластарда «Екі Езу» театрының ұйымдастыруымен ұлттық құндылықтарды дәріптейтін мәдени шара өткізілді. Оқушылар шара барысында «Наурызгүл» атты қойылым тамашалады.

**Жетістіктер:** «Ертегілер әлемі» тақырыбында өткізілген шараға ата-аналар тарапынан өте жоғары дегейде белседілік танытылды. «Аталар батасы» салт-дәстүрлерін қайта жаңартып, аталар қатысып, тағылымы мол көріністер көрсетілді.

**Кемшіліктер:** Оқушылармен бірге киелі өңірлерге бару жұмыстары болмады.

***4.Отбасы тәрбиесі (ата-аналармен жұмыс).***

Ата-аналар қауымдастығы университетінің жұмысы жоспарланып, жылына екі рет «Отбасындағы тәрбие-ұлттың болашағы» «Отбасы-сыйластық, жарастық орнаған орта»тақырыбында жалпы ата- аналар жиналысы өткізілді. Кластар бойынша 5 ата-аналар жиналысы әр түрлі өзекті мәселерелерді қозғайтын тақырыптарды қамтыды. Ата-аналарлар жиналыстарында жыл бойы қамтылған тақырыптар: «Менің отбасым-менің бақытты мекенім», «Ел болашағы-салауатты ұрпақ» және «Бала тәрбиесіндегі жазалау мен мадақтау», «Баланың бұгінгі істеген қадамы ертеңгі тұлға » тақырыбында ата-аналар жиналысы өткізілді. Ата-аналар жиналыстарына жасөспірімдер инспекторы, учаскелік инспекторлар және салауатты өмір салты орталығының мамандары, сонымен қатар соңғы жиналыстарда еңбекке орналасуға байланысты лицей, колледж ұстаздары қатыстырылып ата-аналарға кеңестер берілді. «Аталар мектебі», «Әжелер мектебі», «Әкелер кеңесі», «Аналар мектебі» отырыстары ұйымдастырылды. «Отбасы - мектеп» жобасы аясында «Еліне елеулі жандар» ата-аналардың жұмыс орнының репортаж сайысы, «Мен отбасыммен кітап оқимын» отбасылық оқырмандар шарасы өткізілді.15 сәуір Халықаралық отбасы күніне орай гимназияда ата-ана, ұстаздар мен білім алушылардың қатысуымен «Отбасы-алтын діңгек» тақырыбында іс-шара өтті. Сонымен қатар, 2 класс оқушылары «Менің отбасым» тақырыбында суреттер салды.

Ер бала тәрбиесіндегі әкенің ролін арттыру, әке мен баланың ынтымақтастығын нығайту, ер балалардың бойында сабыр салмақтылықты, жігерлік қасиеттерін дамыту, сонымен қатар ер балалардың ұлттық салт-дәстүрімізге деген қызығушылығын арттыру мақсатында «Ұлтыңды ойласаң-рухты ұл тәрбиеле» тақырыбында әкелер мен оқушылар бірлескен байқау өткізілді.

**Жетістіктер:** 2021-2022 оқу жылында ата-аналардың байланысы, шараларға қатысымы жоғары деңгейде болды.

**Кемшіліктер:** Ата-аналарды сырт мекемелердегі сайыстарға қатысымы төмен болды. Әкелер, аналар клубының жұмыстарын әлі де жандандыру.

***5.Көпмәдениетті және көркем эстетикалық бағыттағы*** және өзін-өзі тану мен өзін - өзі дамыту қажеттілігін, әлеуметтік – мәнді және жеке қасиеттерін қалыптастыру мақсатында жүргізілген жұмыстар.

Бұл бағыт бойынша оқушыларға өзін қоршаған ортаны түсінуге, оған өзінің қатыстылығын саналы сезінуге, өзінің өмірлік ұстанымын анықтай алуға үйрету мақсатында бірнеше жұмыстар жүргізілді. Оқушылардың өзін-өзі дамыту мақсатында оқу жылы бойынша кластарда кластан тыс шаралар, пәндер бойынша өткізілген апталықтарда баланың ақыл-ойын дамыту барысында әртүрлі ителектуалдық бағыттағы іс-шаралар ұйымдастырылды. Сонымен қатар мектепте дарынды балалармен жұмыс жүйелі жолға қойылды, жылма-жыл дарынды оқушылар қалалық олимпиадаларға, қалалық өткізілген іс-шараларға, кіші ғылыми академиясына, облыстық, халықаралық ғылыми жоба қорғауларға қатыстырылып жүлделі орындар иеленді. Оқушыларға жағымды көңіл-күй сыйлау, тапқырлық, ұшқыр қиял арқылы әзіл әлеміне бейімдеу мақсатында 8 кластар арасында «Көңілді жайдарман» тапқырлар алаңы ойыны өткізілді. «Қызым саған айтарым бар» тақырыбында 8-10 класс қыз балаларының қатысуымен ҚР құрметті азаматы - 2022, алтын алқа иегері, «Үлгілі отбасы» дипломының иегері Утепбаева Э.Х мен сырласу кеші өткізілді.8-наурыз Халықаралық әйелдер күніне орай «Әйел атты ұлылық» атты мерекелік концерт өткізілді.Оқушыларды шығармашылық жұмысқа баулу және рухани жетілуіне әсер ету мақсатында гимназияішілік 7-8,9-10 кластар арасында «Күзгі бал-2022» байқауы ұйымдастырылды, «Бала жылы» аясында 10 кластар арасында «Ескірмейтін әндер: 90-жылдар» атты байқауы өтті. 16 желтоқсан - Тәуелсіздік күніне орай "Жас Ұлан " балалар мен жасөспірімдер ұйымының қабылдау жиыны өткізілді.

**Жетістіктер**: «Рухани жаңғыру бағдарламасы» аясында жұмыстар жүйелі жүргізілді.

**Кемшіліктер:** Гимназияішілік үйірмелерге қатысатын оқушылардың қалалық деңгейдегі конкурстарға, сайыс, байқауларға аз қатыстырылды.

***6 Зияткерлік тәрбие, ақпараттық мәдени тәрбиесі***

Әр оқушының зияткерлік мүмкіндігін, көшбасшылық қасиеттерін дамыту мақсатындағы жұмыстар жүргізілді. Дебаттық турнирлер мен ойындар арқылы оқушыларды интеллектуалдық және тұлғалық дамыту мақсатында «Кемеңгер»дебат клубы жұмыс жасады. Жоспары және мүшелері бекітіліп, жұмыстар ұйымдастырылды. Нәтижесінде республикалық «Ұлттық пікірсайыс турнирі»сайысында оқушылар жүлделі орындармен марапатталды. Балдаурен РОСО "дебатерёрлармен мектеп көшбасшыларының Республикалық слётінде"ұйымдастырылған турнирде жеңімпаз атанды. Бұл бағыт бойынша оқушылардың танымдық белсенділіктерін дамыту мақсатында «ХХІ ғасыр көшбасшысы» , «Жеті қазына» танымдық-интеллектуалдық, зияткерлік ойындары ұйымдастырылды. Оқушылардың тапқырлығы мен алғырлығын сынаған сайыста оқушылар белсенділік танытып, өздерін жоғары деңгейде көрсете білді. «Хобби әлемі» қосымша білім беру ұйымдары ұсынатын топтармен, клубтармен, студиялармен, «Анаға тағзым» орталығымен байланыс жұмыстары тығыз жүргізілді. Сонымен қатар, «Киберқауіпсіздік» тақырыбында танымдық сағаттары, TED форматындағы кездесу өткізілді. Шаралар барысында интернет желілеріндегі алаяқтық жағдайлардың алдын-алу мақсатынла түсіндірме жұмыстары жүргізілді. 9-11 класс оқушыларына кәсіптік бағдар беру мақсатында «Мамандықтар атласы» тақырыбында кездесу өткізілді.

**Жетістіктер:** 2020-2021 оқу жылының ерекшелігіне байланысты, гимназияның барлық білім алушылары және ата-аналары интернет желісіндегі барлық білім беру платформаларын қолдана алуды үйренді.

**Кемшіліктер:** Бұл бағыттағы жұмыстарды түрлендіріп, нәтижеге бағыттап жүргізуді қажет етеді. Сонымен қатар, оқушылардың ақпараттық мәдениетін жоғары деңгейге көтеру жұмыстары жандандыруды талап етеді.

***7.Салауатты өмір салты, дене тәрбиесі***

Оқушыларға салауатты өмір салтын сақтаудың қажеттілігін, зиянды заттардың зардаптарын білуге, жат әдеттерден аулақ баулуға мақсатында 2-7 кластар арасында «Балалардың саулығы-туған елдің байлығы» атты фестиваль өткізілді. Айына екі рет гимназия қабырғасында білім алушылар арасында «Тазалық денсаулық кепілі» тақырыбында мектепішілік рейдтер жүргізілді. Әлеуметтік педагог және гимназия медбикелерінің ұйымдастыруымен 1-11 класс оқушыларына арналған «Дұрыс тамақтану-аурудың алдын алу», «Темекіден, насыбайдан аулақ бол», «Газдалған сусындар мен тәттілер әңгімесі» тақырыбында түсіндірме жұмыстары жүргізілді. Оқушылар өзіне қажетті ақпараттарды алып, өзара ойларын ортаға салды. Қажырлы еңбектің арқасында табысқа жеткен адамдардың тәжірибесін, еңбекқорлық құндылықтарды, ұдайы өзін-өзі жетілдіру идеясын жаю арқылы еңбекке деген сүйіспеншілігін жүзеге асыру мақсатында «Еңбек-елдің мұраты» жобасы аясында «Табиғат тамашалары» іс-шара өткізілді.Оқушылардың бос уақытын тиімді ұйымдастыру мақсатында шахмат, баскетбол, волейбол, теннис, тоғызқұмалақ секциялары сенбі күндері жыл бойы жұмыс жасады.

**Жетістіктер**: «Эко болашақ» республикалық акциясына оқушылар белсенді қатыстырылды. Денсаулықтарын нығайту мақсатындағы спорт үйірмелері жүйелі нәтижеге бағыттала жүргізілді.

**Кемшіліктер:** Білім алушылардың қадағалау аздығынан өткізілген шараларды белсенділіктерінің төмен болуы.

8.Еңбек,экономикалық және экологиялық тәрбие

Еңбек, экономика және экологиялық тәрбие бағытында міндеті нарықтық экономиканың негізгі заңдары жайлы білімдерін қалыптастыру, жасөспірімдердің өзіне-өзі қызмет көрсету шеберлігін және дағдыларын игере отырып көзделген мақсатқа жетуді, шыдамдылықты қалыптастыру болып табылады. Баланың бойында табиғатқа деген көзқарасын дамытып, дүниетанымын кеңейту мақсатында «Ерте жастан экологиялық мәдениет» жобасы аясында «Эко-квест» қалдықтарды бөлек жинау акциясы ұйымдастырылды. Қажырлы еңбектің арқасында табысқа жеткен адамдардың тәжірибесін, еңбекқорлық құндылықтарды, ұдайы өзін-өзі жетілдіру идеясын жаю арқылы еңбекке деген сүйіспеншілігін жүзеге асыру мақсатында «Еңбек-елдің мұраты» жобасы аясында «Тазалықты өзіңнен баста» атты іс-шара өткізілді. Елбасының өмір жолын, Тәуелсіз Қазақстанның дамуындағы, жеткен жетістіктеріндегі атқарған қызметтерін , жас ұрпақтың бойынан патриоттық сезім ұялатып, әр азаматтың еліміздің дамуында өз үлестерін қосу мақсатында «Балалық шағымның аспаны» атты киновикторинасы өткізілді. «Үнем-қоғам-қуат» жобасы аясында «Эко фест» макалатура жинау жұмыстары жүргізілді. Оқушылардың болашақ мамандықтарын дұрыс таңдау мақсатында «Менің болашақ мамандығым» атты Stand up форматындағы шара ұйымдастырылды.

**Жетістіктер**: Еңбек, экономика және экология тәрбие бағыты бойынша класс сағаттары өз деңгейлерінде өткізілді.

**Кемшіліктер:** оқушылардың еңбекке араласу қабілетінің төмендігінің әлі де аздығы байқалады.

**2022 - 2023 оқу жылындағы оқушылардың бос уақытының тиімді ұйымдастырылуына байланысты жүргізілген үйірме жұмыстарының салыстырма мониторингі**

**Мақсаты:** Үйірме спорттық секциялардың жыл бойы жүргізілген жұмыстарының нәтижесін анықтау.

* Оқушылардың бос уақытын тиімді ұйымдастыру мақсатында үйірме және спорттық секцияларының үш жылғы салыстырма көрсеткіштері:
* Білім алушылардың гимназияішілік үйірме-секцияларға қатысу нәтижесі:
* Білім алушылардың гимназиядан тыс үйірме секцияларға қатысу нәтижесі:

**Оқушылардың бос уақытының тиімді ұйымдастырылуы 3 жылғы салыстырма көрсеткіші**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| **оқу жылдары** | **контингент** | **Гимназияішілік үйірме, секциялар** | | | | | **Гимназиядан тыс үйірме, секциялар** | | | |  | **Барлығы** | **%** |
| **өнер бағыты** | **спорт**  **тық** | **техника**  **лық** | **барлығы** | **%** | **музыка мектебі** | **спортық мектеп** | **басқа мекемелер** | **барлығы** | **%** |
| **2020-2021** | **2054** | 223 | 460 | 8 | 691 | **41%** | 212 | 395 | 401 | 1008 | **49%** | 1699 | 83% |
| **2021-2022** | **1927** | 677 | 515 | 44 | 1236 | **64%** | 182 | 565 | 382 | 1129 | **58%** | 2365 | 100% |
| **2022-2023** | **1933** | 226 | 230 | 226 | 686 | **35%** | 295 | 474 | 270 | 1039 | **54%** | 1725 | 89% |

**Оқушылардың жазғы демалысын ұйымдастырудың 3 жылғы салыстырма көрсеткіші**

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Оқу**  **жылдары** | **Оқушылар контингенті** | **Ата-аналар есебінен ақылы лагерь** | **%** | **Балалар алаңы** | **%** | **Бюджеттен бөлінген қаржыға** | **%** | **Шапағат** | **%** | **Әсем** | **%** | **Энергетик** | **%** | **Ракетка** | **%** | **Ақбөбек** | **%** | **Жалпы қамтылған оқушылар саны** | **%** |
| 2020-2021 | 2097 | 0 | 0 | 0 | 0 | 0 | 0 | 0 | 0 | 2 | 0 | 0 | 0 | 0 | 0 | 0 | 0 | 2 | 0 |
| 2021-2022 | 1935 | 80 | 0,41 | 65 | 0,33 | 0 | 0 | 0 | 0 | 0 | 0 | 0 | 0 | 15 | 0.077 | 0 | 0 | 160 | 0,83 |
| 2022-2023 |  | 86 |  | 0 | 0 | 14 |  |  |  |  |  |  |  | 15 |  |  |  |  |  |

***Класс жетекшілер әдістемелік бірлестігінің жұмысы.***

Класс жетекшілер әдістемелік бірлестігінің жұмысы жоспарға сәйкес жүргізілді. Жоспарланған отырыстар уақытылы өткізілді. Жас класс жетекшілерге тәжірибелі ұстаздар қатарынан жетекшілер тағайындалды. Әр отырыста класс жетекшілерге класс тәртіптері (сабаққа кешігу, үзіліс кезіндегі оқушылар тәртібі, лас сөздер қолдану т.б.) жайлы мәселелер қаралып, оны жою жолдары туралы ұсыныстар беріліп отырды. Дегенмен, онлайн режимнен шыққан кейін оқушылардың оқу формасын сақтауы, шаш үлгілерін қоюы, оқушыларының сабаққа кешігуі және сабақтан себіпсіз қалатын оқушылар кездесіп отырды.

10 «Ә», 9 «Г», 10 «Д», 7 «Б», 8 «Ә», 8 «В» , 10 «А» 10 «Д», 8 «А» кластардың класс жетекшілерін ерекше атап өтуге болады, балалардың тәртібін үздіксіз бақылап, шараларға қатысымы, ата-анамен байланыс жұмыстары жүйелі атқарылып отырды.

Класс жетекшілерге арналған ҚР Білім және Ғылым министрлігінің террористік тұрғыдан осал обьектілер мен білім және ғылым саласындағы қызметті жүзеге асыратын террористік тұрғыдан осал обьектілерді терроризмге қарсы қорғауды ұйымдастыру жөніндегі нұсқаулықпен таныстырылып, жиналыс өткізілді. Барлық жас мамандар үшін жыл басында әдістемелік көмек ретінде класс жетекшілердің жұмысының ұйымдастырылуы жөнінде семинар өткізілді.

|  |  |  |
| --- | --- | --- |
| **Педагогикалық кеңесте тәрбие жұмысына қатысты қаралған мәселелер** | | |
| **2020-2021** | **2021-2022** | **2022-2023** |
| 1. Класс жетекшілерді, оқу кабинеттерін тағайындау бекіту | 1.Класс комплектісін, класс жетекшілер тағайындау,тәрбие жұмысының жоспарын құру,бекіту.  2. «Отбасылық тәрбие»бағыты бойынша жүргізілген шаралар жүйесі. | 1. Тәрбие жұмысының нәтижесі, жаңа оқу жылына мақсат міндеттер  2. Жазғы демалыс пен еңбек тоқсанының қорытындылары  3. «Оқушының жеке тұлға ретіндегі қалыптасуына класс ұжымының ықпалы» |
| **Директор жанындағы кеңесте тәрбие жұмысына қатысты қаралған мәселелер** | | |
| 1. Білім беру мекемесіндегі жемқорлық әрекет пен заңсыз ақша жинауды болдырмау туралы бұйрықтармен таныстыру  2. Республикалық «Мектепке жол» акциясының ұйымдастырылу қорытындысы  3. Білім алушылардың қашықтан сабаққа қатысымы  4. Білім алушылардың үйірме, секцияларға қатысымы  5. 8-10 класс оқушыларының психологиялық денсаулығы  6. ҚР Мемлекеттік рәміздерді насихаттау және ұлттық стандартқа сай қолдану бағытындағы жұмыстардың жүргізілуі  7. «Адал ұрпақ» клубының жұмысының қашықтан ұйымдастырылуы  8. Құқықтық тәрбие мен құқық бұзушылықтың алдын алу Кеңесінің жұмысының жүргізілуі  9.Әлеуметтік жағдайына байланысты отбасыларымен жүргізілген жұмыстар | 1. Түлектердің еңбекке орналасуы.  2.Ыстық тамақтың ұйымдастырылуы.  3.Білім алушылардың үйірме, спорттық секцияларға қатысымы.  4.Керн-Йирасек 1 класс оқушыларының мектепке бейімделуі.  5.Жетім және ата-ана қамқорлығынсыз қалған балалармен жұмыстың ұйымдастырылуы.  6.5,10 кластардың бейімделуі.  7.Е.А.Климов әдістемесі кәсіби бағдар тесті. 9класс.  8.Құқық бұзушылықтың алдын алу шараларының жүргізілу жағдайы.  9.Республикалық «Қамқорлық қайырымдылық»акциясы.  10.8-11 кластардағы келеңсіз жағдайдың алдын алу Спилберг әдістемесі.  11.Әлеуметтік жағдайына байланысты отбасылармен жүргізілген жұмыстар.  12.2021-2022 оқу жылындағы ұсынылған жобалардың тәрбие бағыттарында жүзеге асырылуы.  13.Оқушылардың жазғы демалысын ұйымдастыру қорытындысы.  14.Тәрбие жұмысының жылдық есебі. | 1.Түлектердің еңбекке орналасуы  2. Тәуекел топ тіркеуіндегі оқушылардың білім сапасын, сабаққа қатысуларын және олардың жеке тұлғалық ерекшеліктерін анықтау.  3. Оқушылардың ыстық тамақпен қамтылуы  4. Оқушылардың күнделіктерінің талапқа сай ұсталуы (2-11кл)  5. Мектептегі ыстық тамақтың ұйымдастырылуының жай күй  6. Қысқы каникулды ұйымдастыру бойынша 2-11 кластардың жетекшілерінің және қосымша білім беру педагогтарының жұмысы  7. 1-4 кластардың класс жетекшілерінің ата-аналармен жұмысы  11.Тәуекел тобындағы балалардың отбасымен байланыс жұмыстары аралау  12. ҚР мемлекеттік рәміздерінің талапқа сай қолданылуы |
| **Ғылыми – әдістемелік кеңесте және класс жетекшілер бірлестігінде тәрбие жұмысына қатысты қаралған мәселелер** | | |
| 1 Діни тәлім-тәрбие алатын отбасы балалары мен өзі діни жолда жүрген оқушыларды анықтау  2. 5 кластардың тәрбиелік деңгейін зерттеудің диагностикасы  3. Сынып жетекшісінің пән мұғалімдерімен байланысы | 1.Гимназияда білім алушылар мен қызметкерлердің қауіпсіздігі туралы.  2.Салауатты өмір салты бағыты бойынша жүргізілген жұмыстар «Электронды шылымның зияны»  3. «Тәуелсіз еліме-30 жыл»гимназияда өткізілген шаралардың жүйесі. | 1. Класс жетекшілердің тәрбие жоспарлау тексеру  2. 2-11 кластардың класс жетекшілерінің және қосымша білім беру педагогтарының күзгі каникулды ұйымдастыру және өткізу бойынша жұмысы  3.5-11 кластардың оқушылардың сабаққа қатысы  4.9-11 класс оқушыларының өзін-өзі кәсіптік анықталуы  5. ЖҚЕ, өрт қауіпсіздігі ережелерінің ( бұдан әрі –ОҚЕ), ЖҚТБ,зиянды заттарды қолданудың алдын алу (бұдан әрі ЗЗҚА) бойынша бағдарламалардың оқытылу жәй күйі.  6.1-11 класстарының сабаққа қатысуы  7.Класс ұжымдарындағы тәрбие жұмысының нәтижелігіне диагностика және мониторинг өткізу.  8.Жазғы каникулды ұйымдастыру бойынша класс жетекшілерінің жұмысы.  9. 2-11ші кластардың класс жетекшілерінің кітапханашының әләуметтік педагогтың, психологтың аға тәлімгердің, педагог ұйымдастырушының жұмысын талдау |
| **Өндірістік кеңесте тәрбие жұмысына қатысты қаралған мәселелер** | | |
| 1.Білім беру мекемесіндегі жемқорлық әрекет пен заңсыз ақша жинауды болдырмау туралы бұйрықтармен таныстыру  2. Тәрбие жұмысының жылдық есебі  3.Оқушылардың сабақа қатысымы | 1.4-5 кластардағы класс сағаттарының өткізілуін бақылау.  2.Сыбайлас жемқорлықтың алдын-алу жұмыстарын ұйымдастыру.  3.Жаңа жылдық сыйлық ұйымдастыру.  4.Білім алушылардың қауіпсіздігінің алдын алу шаралары. | 1. Мектеп психологының 9-11 кластағы кәсіптік бағдарлау жұмыстарының жүргізілуі.  2. Спорттық секциялар жұмысы  3. Білім алушылардың құқық бұзушылықтарының динамикасы |

***Жақсы жақтары:***

* Нормативтік-құқықтық құжаттарының жинақталуы;
* Тәрбие құжаттарының жүйелі жүргізілуі;
* Құқық бұзушылықтың алдын алу жұмыстарының нәтижеге бағыттала жүргізілуі;
* Патриоттық бағыттағы жұмыстардың, Рухани-адамгершілік тәрбиесі бағытының, «Сыбайлас жемқорлықтың алдын алу мақсатында» ұйымдастырылған іс-шаралардың жүйелілігі;
* Үйірме жұмыстарының жүйелі жүргізілген нәтижелердің арқасында оқушылардың облыстық, республикалық және халықаралық деңгейлерде жетістіктерге жетуі;
* Жобалар аясында жұмыстың жоғары деңгейде өтуі.

***Мүмкіндіктер***

* Өткізілген шаралардың үздігін баспаға ұсыну;
* Шаралардың өту барысында бұқаралық ақпараттарға жариялануы;

***Әлсіз жақтары:***

* Класс жетекшілердің өз тәжірибелерін баспаға ұсыну жұмыстарының аздығы;
* Зияткерлік тәрбие бағытындағы жұмыстар түрлендіріп, нәтижеге бағыттап жүргізуді қажет етеді;
* Кәсіби бағдар беру бойынша кездесулердің аздығы;

***Қауіпті жақтары:***

* Жылма -жыл діни тәлім-тәрбие беретін отбасында тәрбиеленетін білім алушылардың көбеюі;
* Білім алушылардың кибер мәдениет, кибергигиена талаптарын орындауда сақтық шараларының ұтымды пайдаланылмауы;

***Ұсыныстар:***

* Класс жетекшілердің озық іс-тәжірибесін тарату мақсатында әдістемелік құрал дайындап, баспаға ұсыну;
* Кәсіби бағдар беру жұмыстарын директордың орынбасарлары арасында нәтижеге бағыттай отырып шаралар ұйымдастыру;
* Оқушылармен бірге киелі өңірлерге бару жұмыстарын ұйымдастыру.